Tuks-staking: Rektor ontvang meer as R3m per jaar – praag.co.za
In ‘n stakingsbrief wat deur vakbonde aan die Universiteit Pretoria vrygestel is, word die vergoedingspakket van die huidige rektor, prof. Cheryl de la Rey, onder wie se leierskap die universiteit finaal verengels word, onthul. Sy ontvang altesaam meer as 3 miljoen rand, waaronder R2,2m aan salaris en R850 000 aan ‘n bonus, plus ander byvoordele.
Die stakingsbrief (sien hier onder) begin met die aanhef, “revolusionêre groete” en is deur NEHAWU, Solidariteit en UPWO onderteken. Blykbaar bied die universiteit net 8% verhoging aan, terwyl die vakbonde 8,8% eis teenoor 10% wat aan sommige universiteite toegestaan is.
Interessant is ook dat die universiteit oor R10 miljard se kontantreserwes beskik, afgesien van ander beleggings, terwyl gerugte deur Engelsgesindes versprei word dat hy nie “Afrikaans meer kan bekostig nie”.
Volgens die brief begin die staking vandag.
Skrywer praagGepubliseer op 23 Junie 2016 23 Junie 2016 Kategorieë Afrikaanse nuus, NuusSleutelwoord Cheryl de la Rey, salaris, staking, Tuks
Vorige Vorige artikel: Ontvoerde Suid-Afrikaner in Nigerië se lot onbekend
Volgende Volgende artikel: Pretoria-opstand: Familie blameer ANC vir dood van hul seun